รบกวนสอบถามค่ะ พอดีมี พสพ.กับแฟน ไม่ป้องกัน แต่หลั่งนอก วันที่ 18 ม.ค.63 เวลา สามทุ่มกว่า และห้าทุ่มกว่า เช้ามาซื้อยากินเวลา 10.00 กว่าๆ กิน 2 เม็ดพร้อมกัน หลังจากกินสี่ห้าชั่วโมงมีอาการปวดท้อง จะอ้วก เรอบ่อย จะมีสิทธิ์ท้องมั้ยคะ ประจำเดือน มกราคม 63 มาวันที่ 10-13 ค่ะ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานไป 2 เม็ดพร้อมกัน และได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่ค่ะสำหรับอาการปวดท้อง จะอาเจียน เรอบ่อย ที่เกิดจากหลังจากทานยาไป 4-5 ชั่วโมงนั้น น่าจะเกิดจากผลข้างเคียงของยาคุมฉุกเฉินได้ค่ะ ไม่ใช่อาการของการตั้งครรภ์ เพราะอาการของการตั้งครรภ์จะไม่ได้เกิดขึ้นภายในไม่กี่ชั่วโมงหรือไม่กี่วันค่ะผลข้างเคียงนี้ จะเป็นอยู่เพียง 1-2 วันแล้วหายไปเอง ในช่วงนี้ ก็ควรทานอาหารที่ย่อยง่าย ไม่ทานรสจัด จิบน้ำเปล่าบ่อยๆ ไม่ดื่มชา กาแฟ น้ำอัดลมและแอลกอฮอล์ แต่หากอาการเป็นอยู่ต่อเนื่อง อาจเกิดจากสาเหตุอื่น เช่น อาหารเป็นพิษ กระเพาะอาหารอักเสบ เป็นต้นหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ ส่วนประจำเดือนจริงๆ นั้น ก็อาจจะมาช้ากว่าปกติได้ค่ะ